ශ්‍රී ලංකාවේ පැවැත්වෙන පොදු රාජ්‍ය මණ්ඩලයීය සමුළුව වර්ජනය කරන ලෝක නායකයන් සමඟ එකතුවීමට තමාගේ අදහසක් නොමැති බව ද ඒ මහතා පෙන්වා දී ඇතැයි වාර්තා වෙයි.බ්‍රිතාන්‍ය අගමැති ඩේවිඩ් කැමරන් මහතා ඇතුළු තවත් නායකයන් අභ්‍යන්තර වශයෙන් එල්ලවන දේශපාලන බලපෑම් නොතකා එයින් පළායාම වෙනුවට සහභාගීවීම වඩා සුදුසු බව තීරණය කර තිබෙන බව ද තමන් දන්නා පරිදි ද්‍රවිඩ ප්‍රදේශවලට සාමාන්‍ය සිවිල් පාලනය එමින් සිටින බව ද සඳහන්කර තිබෙන ටෝනි ඇබට් මහතා සියලු ජනතාවගේ අයිතිවාසිකම්වලට ගරුකරන ලෙස තමන් ශ්‍රී ලංකා රජයෙන් ඉල්ලා සිටින නමුත් මේවන විට ශ්‍රී ලංකා රජය විසින් ඒ සඳහා සැලකිය යුතු වැඩ කොටසක් ඉටුකර ඇති බව ද ප්‍රකාශකර තිබේ.ශ්‍රී ලංකාවෙන් ඕස්ට්‍රේලියාවට බෝට්ටු මඟින් සංක්‍රමණය වන පිරිස් නැවත කැඳවා ගැනීම ආදී ගැටලුවලදී දෙරට හොඳ සම්බන්ධතාවකින් කටයුතු කරන බව ද හෙතෙම පෙන්වා දී ඇත.මේ අතර නවසීලන්ත අගමැති ජෝන් කී මහතා ප්‍රකාශකර ඇත්තේ පොදු රාජ්‍ය මණ්ඩලීය රාජ්‍ය නායක සමුළුවට සහභාගි නොවීම සඳහා ඉන්දීය අගමැතිවරයා ගනු ලැබූ තීරණය වැරදි බවත් ඔහු එම තීරණය ගනු ලැබුවේ එරට දේශපාලන කණ්ඩායම්වලින් එල්ලවන බලපෑම් හේතුකරගෙන බවත්ය.මේ අතර පුවත්පතකට ප්‍රකාශයක් කරමින් ඒ මහතා සඳහන්කර ඇත්තේ තමන් සහ විදේශ ඇමැති මරේ මැකලි පොදු රාජ්‍ය මණ්ඩලීය රාජ්‍ය නායක සමුළුවට එක්වන බවයි.